**Elektronické sčítanie obyvateľov**

**15.2.2021 - 31.3.2021**

Sčítanie obyvateľov prebehne v dobe od**15. februára 2021 do 31. marca 2021.** Obyvateľ bude mať na sčítanie sa šesť kalendárnych týždňov.

**Obyvateľ sa sčíta sám** alebo **s pomocou blízkej osoby vyplnením sčítacieho formulára prostredníctvom počítača, tabletu, notebooku alebo mobilu s pripojením na internet.**

Sčítací formulár nájdete na webovej stránke [www.scitanie.sk](http://www.scitanie.sk/) alebo sa obyvateľ sčíta cez mobilnú aplikáciu.

**Základné informácie**

Povinnosť sčítať sa vyplnením sčítacieho formulára majú **všetci obyvatelia Slovenskej republiky**. Pre účely sčítania sa obyvateľom rozumie každý, kto má **v Slovenskej republike trvalý, prechodný alebo tolerovaný pobyt**. Obyvateľom sa zároveň rozumie aj **občan Európskej únie**,  ktorý má na území Slovenskej republiky obvyklý pobyt.

**Za neplnoletého obyvateľa a za obyvateľa, ktorý nie je spôsobilý na právne úkony má povinnosť vyplniť sčítací formulár jeho zákonný zástupca.**

Všetky údaje, ktoré obyvateľ uvedie v sčítacom formulári sa musia vzťahovať **k rozhodujúcemu okamihu sčítania,**ktorým je**polnoc zo štvrtka 31. decembra 2020 na piatok 1. januára 2021.**